ДОГОВОР ЗА СПОНСОРСТВО

Днес,\_\_\_\_\_\_\_\_\_\_\_\_\_\_\_\_\_г. , в гр. Пловдив се сключи настоящият ДОГОВОР ЗА СПОНСОРСТВО между:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_, ЕИК \_\_\_\_\_\_\_\_\_\_\_\_\_\_\_\_\_\_, седалище и адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, email адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Представлявано от \_\_\_\_\_\_\_\_\_\_\_\_\_\_\_\_\_\_\_\_

наричан по-долу СПОНСОР,

и

1. ДжейПрайм Ивентс ООД, ЕИК 203915037, седалище и адреса на управление: гр. София, ж.к. Христо Смирненски бл. 20, вх. Б. ет. 6, ап. 50, email адрес: conference@jprime.io, Представлявано от Иван Стефанов Иванов

наричан по-долу СПОНСОРИРАНО ЛИЦЕ.

Страните се споразумяха за следното:

I. ПРЕДМЕТ НА ДОГОВОРА

Чл. 1. СПОНСОРЪТ се задължава да предостави на СПОНСОРИРАНОТО ЛИЦЕ сумата в размер **1000 лв. (хиляда)** за подпомагане на организирането и провеждането на конференцията **JProfessionals Пловдив 2019** на 23.03.2019г., срещу което СПОНСОРИРАНОТО ЛИЦЕ се задължава по подходящ начин да рекламира СПОНСОРА и неговата дейност. **Сумата е без включен ДДС.**

II. ПРАВА И ЗАДЪЛЖЕНИЯ НА СТРАНИТЕ

Чл. 2. СПОНСОРЪТ ще изпълни задължението си по чл. 1 от настоящия договор в срок от **10 (десет)** дни след получаване на фактура от СПОНСОРИРАНОТО ЛИЦЕ за посочената сума по чл 1.

Чл. 3. СПОНСОРЪТ има право:

1. При извършване на спонсорираното мероприятие или дейност да бъде посочвано неговото съдействие;
2. Да бъде информиран за хода и резултатите от спонсорираното мероприятие или дейност;
3. Неговото име (фирма) да се посочва при съобщения за медиите относно спонсорираното мероприятие или дейност;
4. По подходящ начин да бъде рекламирана неговата дейност в рамките на спонсорираното събитие;
5. Да получи място в залата за кафе паузи, където да разположи свои рекламни материали, за да рекламира своята дейност;
6. Да разположи свой рекламен банер в залата за лекции през времето на провеждане на спонсорираното събитие.

Чл. 4. СПОНСОРИРАНОТО ЛИЦЕ има право да получи уговореното в чл. 1 от настоящия договор имуществено подпомагане.

Чл. 5. СПОНСОРИРАНОТО ЛИЦЕ се задължава:

1. При извършване на спонсорираното мероприятие или дейност да посочва съдействието на СПОНСОРА;
2. При предоставяне на информация за медиите относно спонсорирането да съобщава името (фирмата) на СПОНСОРА;
3. Да рекламира дейността на СПОНСОРА по подходящ начин.
4. Да осигури всички необходими условия в рамките на спонсорираното събитие, за да може СПОНСОРЪТ да се възползва от правата си по чл.3 т.5 и т.6.

Чл. 5. Всяка от страните се задължава да не разгласява информация, получена от насрещната страна във връзка с настоящия договор, разкриването на която би навредило на интересите на съдоговорителя.

III. НАЧИН НА ПЛАЩАНЕ

Чл. 6. СПОНСОРЪТ изплаща на СПОНСОРИРАНОТО ЛИЦЕ сумата по чл.1 чрез банков превод по банкова сметка с IBAN: **BG50PIRB74241605596745** в БАНКА ПИРЕОС БЪЛГАРИЯ

IV. ПРЕКРАТЯВАНЕ НА ДОГОВОРА

Чл. 7. Настоящият договор се прекратява при пълното, точно и качествено изпълнение на предвидените дейности и предоставянето на услугите, описани в т.1 по-горе или в други случаи, уговорени в същия или предвидени от закона.

Чл. 8. (1) Всяка от страните може да развали договора при неизпълнение на задължения от насрещната страна.

(2) СПОНСОРЪТ може да се откаже от договора, ако спонсорираното мероприятие или дейност се преустанови или спре за продължителен период.

V. ДРУГИ УСЛОВИЯ

Чл. 9. Настоящият договор може да бъде изменян и допълван от страните с отделно писмено споразумение.

Чл. 10. Страните по настоящия договор следва да отправят всички съобщения и уведомления помежду си в писмена или електронна форма на посочените в настоящия договор email адреси.

Чл. 11. (1) Страните ще решават всички възникнали по повод изпълнението на договора спорове чрез разбирателство и взаимни отстъпки.

(2) Когато постигането на съгласие се окаже невъзможно, страните ще отнесат към съответния компетентен съд в Република България.

Настоящият договор се състави в два еднообразни екземпляра - по един за всяка страна.

СПОНСОР: СПОНСОРИРАНО ЛИЦЕ: